

**LIETUVOS RESPUBLIKOS**

**TABAKO, TABAKO GAMINIŲ IR SU JAIS SUSIJUSIŲ GAMINIŲ KONTROLĖS ĮSTATYMO NR. I-1143 25 IR 27 STRAIPSNIŲ PAKEITIMO**

**ĮSTATYMAS**

2016 m. gruodžio 20 d. Nr. XIII-157

Vilnius

**1 straipsnis. 25 straipsnio pakeitimas**

1. Pakeisti 25 straipsnio 2 dalį ir ją išdėstyti taip:

„2. Fiziniai asmenys už šio Įstatymo pažeidimus atsako Lietuvos Respublikos administracinių nusižengimų kodekse (toliau – Administracinių nusižengimų kodeksas) ir Lietuvos Respublikos baudžiamajame kodekse (toliau – Baudžiamasis kodeksas) nustatyta tvarka.“

2. Pakeisti 25 straipsnio 3 dalį ir ją išdėstyti taip:

„3. Lietuvos Respublikoje parduodami, laikomi, gabenami kontrabandiniai, falsifikuoti tabako gaminiai, tabako gaminiai be specialių ženklų – banderolių, taip pat tabako gaminiai, kurių įsigijimas nepatvirtintas juridinę galią turinčiais dokumentais arba kurie buvo laikomi, parduodami neturint licencijos, konfiskuojami vadovaujantis arba Administracinių nusižengimų kodeksu, arba Baudžiamuoju kodeksu.“

**2 straipsnis. 27 straipsnio pakeitimas**

Pakeisti 27 straipsnio 1 dalį ir ją išdėstyti taip:

„1. Šio Įstatymo 26 straipsnio 13 dalyje nurodytų institucijų įgalioti darbuotojai (pareigūnai), nustatę šio Įstatymo nuostatų pažeidimą, surašo Administracinių nusižengimų kodekse nustatyto turinio protokolą.“

**3 straipsnis. Įstatymo įsigaliojimas**

Šis įstatymas įsigalioja 2017 m. sausio 1 d.

*Skelbiu šį Lietuvos Respublikos Seimo priimtą įstatymą.*

Respublikos Prezidentė Dalia Grybauskaitė